Teodulova ekloga
Teodulova ekloga () naslov je srednjovekovnog latinskog dijaloga u stihovima, koji je u srednjem veku postao jedan od standardnih tekstova u školskoj nastavi. Obično se smatra da je ovo delo nastalo u 10. veku, premda ima i naučnika koji misle da je napisano ranije. 

Teodulova ekloga često se pripusuje Gotšalku iz Orbaisa, jer se smatra da je ime "Teodul" zapravo grčki prevod germanskog imena "Gottschalk" (= "božji rob"); no mnogi naučnici smatraju da je to pripisivanje "neopravdano". U pesmi se nadmeću grčka pastirica Alitija (Istina) i grčki pastir Pseustis (Laž), a Phronesis (Razum) nastupa kao sudija.

U ovoj pesmi, čiji puni naslov u rukopisima glasi: Ekloga u kojoj se starozavetna čuda porede s lažima starih pesnika (Ecloga, qua comparantur miracula veteris testamenti cum veterum poetarum commentis), na alegorijski se način suprotstavljaju hrišćanstvo (koje zastupa Alitija ili Istina) i paganstvo (koje predstavlja Pseustis) i podvrgavaju kritici razuma (Phronesis). Pri tome Pseustis iznosi priče iz grčke mitologije, a Alitija odgovara paralelnom pričom iz Starog zaveta; sve do renesanse ova se pesma koristila kao mitološki udžbenik i sačuvana je u mnogobrojnim rukopisima.

Reference

Literatura

Vanjske veze
 Latinski tekst Teodulove ekloge
 Engleski prevod 
 Bibkiografija i collatio španskih rukopisa 
 Izdanje u Migneovoj Patrologia Latina (PDF), Documenta Catholica Omnia.

Latinska književnost
Pjesme